CELEX: 32017R0586
Language: el
Date: 2016-07-14 00:00:00
Title: Κατ' εξουσιοδότηση κανονισμός (ΕΕ) 2017/586 της Επιτροπής, της 14ης Ιουλίου 2016, για τη συμπλήρωση της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για την ανταλλαγή πληροφοριών μεταξύ των αρμόδιων αρχών όταν αυτές συνεργάζονται στο πλαίσιο εποπτικών δραστηριοτήτων, επιτόπιων επαληθεύσεων και ερευνών (Κείμενο που παρουσιάζει ενδιαφέρον για τον ΕΟΧ )

31.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 87/382
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/586 ΤΗΣ ΕΠΙΤΡΟΠΉΣ
   της 14ης Ιουλίου 2016
   για τη συμπλήρωση της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για την ανταλλαγή πληροφοριών μεταξύ των αρμόδιων αρχών όταν αυτές συνεργάζονται στο πλαίσιο εποπτικών δραστηριοτήτων, επιτόπιων επαληθεύσεων και ερευνών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (1), και ιδίως το άρθρο 80 παράγραφος 3 τρίτο εδάφιο,
   Εκτιμώντας τα ακόλουθα:
   
               (1)
            
            
               Το εύρος του πεδίου εφαρμογής και του είδους των πληροφοριών που ανταλλάσσονται σύμφωνα με την οδηγία 2014/65/ΕΕ θα πρέπει να είναι επαρκές ώστε να επιτρέπει στις αρμόδιες αρχές να εκπληρώσουν με αποτελεσματικό τρόπο τα εποπτικά καθήκοντα και τις λειτουργίες τους. Κατά συνέπεια, απαιτείται οι αρμόδιες αρχές να είναι σε θέση να ανταλλάσσουν πληροφορίες οι οποίες τους δίνουν τη δυνατότητα να επιβλέπουν τη συμπεριφορά των φυσικών και των νομικών προσώπων στις αντίστοιχες δικαιοδοσίες τους.
            
         
               (2)
            
            
               Προκειμένου οι αρμόδιες αρχές να είναι σε θέση να παρακολουθήσουν αποτελεσματικά τις επιχειρήσεις επενδύσεων, τους φορείς της αγοράς και τους παρόχους υπηρεσιών δεδομένων, είναι σημαντικό να ανταλλάσσουν σχετικές πληροφορίες όσον αφορά τα εξής: γενικές πληροφορίες και καταστατικά έγγραφα (συμπεριλαμβανομένων εθνικών εγγράφων σύστασης, ή άλλων εγγράφων που παρέχουν μια εικόνα της δομής και των επιχειρησιακών δραστηριοτήτων μιας οντότητας)· πληροφορίες σχετικά με τη διαδικασία αδειοδότησης· πληροφορίες σχετικά με τα διοικητικά όργανα των επιχειρήσεων επενδύσεων, συμπεριλαμβανομένων για παράδειγμα πληροφοριών που μπορούν να επαληθεύσουν την καταλληλότητα των μελών του διοικητικού οργάνου, όπως την επαγγελματική τους πείρα (μεταξύ άλλων του βιογραφικού τους σημειώματος στο οποίο αναφέρεται η σχετική εκπαίδευση και κατάρτισή τους, προηγούμενη επαγγελματική εμπειρία και επαγγελματικές δραστηριότητες ή άλλα σχετικά καθήκοντα που απαιτούνται επί του παρόντος για τους σκοπούς της οδηγίας 2014/65/ΕΕ)· πληροφορίες σχετικά με την υπόληψή τους· πληροφορίες για τους μετόχους και τα μέλη με ειδικές συμμετοχές όπως γενικές εταιρικές πληροφορίες και πληροφορίες σχετικά με την υπόληψή τους· πληροφορίες σχετικά με την αδειοδότηση της επιχείρησης, συμπεριλαμβανομένων πληροφοριών για τις επιχειρήσεις στις οποίες έχει χορηγηθεί ή για τις οποίες έχει απορριφθεί αδειοδότηση· πληροφορίες σχετικά με τις απαιτήσεις οργάνωσης των ρυθμιζόμενων αγορών· πληροφορίες σχετικά με την αδειοδότηση των παρόχων υπηρεσιών δεδομένων· πληροφορίες σχετικά με τις εξαιρέσεις που έχουν χορηγηθεί ή έχουν απορριφθεί για την κατηγοριοποίηση των πελατών ως «επαγγελματιών»· πληροφορίες σχετικά με τις κυρώσεις και τα μέτρα επιβολής· πληροφορίες σχετικά με τις επιχειρησιακές δραστηριότητες και το σχετικό ιστορικό συμπεριφοράς και συμμόρφωσης.
            
         
               (3)
            
            
               Είναι σημαντικό να παρέχεται η δυνατότητα στις αρμόδιες αρχές να ανταλλάσσουν επίσης σχετικές πληροφορίες για την αποτελεσματική παρακολούθηση των πιστωτικών ιδρυμάτων που παρέχουν επενδυτικές υπηρεσίες ή ασκούν επενδυτικές δραστηριότητες.
            
         
               (4)
            
            
               Για την εκπλήρωση των εποπτικών καθηκόντων τους κατά τρόπο ολοκληρωμένο, είναι επίσης σημαντικό για τις αρμόδιες αρχές να είναι σε θέση να ανταλλάσσουν σχετικές πληροφορίες που μπορεί να διαθέτουν, συμπεριλαμβανομένων πληροφοριών σχετικά με επιχειρήσεις επενδύσεων, φορείς της αγοράς, παρόχους υπηρεσιών αναφοράς δεδομένων, πιστωτικά ιδρύματα, χρηματοοικονομικούς αντισυμβαλλομένους, μέλη ή συμμετέχοντες σε ρυθμιζόμενες αγορές, πολυμερείς μηχανισμούς διαπραγμάτευσης ή πρόσωπα που εξαιρούνται βάσει του άρθρου 2 ή 3 της οδηγίας 2014/65/ΕΕ. Επιπλέον, οι αρμόδιες αρχές πρέπει να είναι σε θέση να ανταλλάσσουν σχετικές γενικές πληροφορίες για τα πρόσωπα που παρέχουν επενδυτικές υπηρεσίες χωρίς την απαιτούμενη αδειοδότηση βάσει της οδηγίας 2014/65/ΕΕ.
            
         
               (5)
            
            
               Για λόγους συνέπειας και προκειμένου να διασφαλιστεί η ομαλή λειτουργία των χρηματοπιστωτικών αγορών, είναι αναγκαίο οι διατάξεις που προβλέπονται στον παρόντα κανονισμό και οι σχετικές εθνικές διατάξεις για τη μεταφορά της οδηγίας 2014/65/ΕΕ να εφαρμόζονται από την ίδια ημερομηνία.
            
         
               (6)
            
            
               Ο παρών κανονισμός βασίζεται στα σχέδια ρυθμιστικών τεχνικών προτύπων που υπέβαλε η Ευρωπαϊκή Αρχή Κινητών Αξιών και Αγορών (ΕΑΚΑΑ) στην Επιτροπή.
            
         
               (7)
            
            
               Η ΕΑΚΑΑ ζήτησε τη γνώμη της ομάδας συμφεροντούχων κινητών αξιών και αγορών που συστάθηκε σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (2),
            
         
               (8)
            
            
               Η ΕΑΚΑΑ δεν προέβη σε δημόσιες διαβουλεύσεις σχετικά με τα εν λόγω σχέδια ρυθμιστικών τεχνικών προτύπων καθώς αυτά συνδέονται με την ανταλλαγή πληροφοριών μεταξύ των αρμόδιων αρχών όταν αυτές συνεργάζονται στο πλαίσιο εποπτικών δραστηριοτήτων, επιτόπιων επαληθεύσεων και ερευνών, και αυτό θεωρήθηκε δυσανάλογο σε σχέση με το πεδίο εφαρμογής και τις επιπτώσεις,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής
   Οι πληροφορίες που ανταλλάσσονται μεταξύ της αρμόδιας αρχής στην οποία υποβάλλεται αίτηση συνεργασίας (αρχή στην οποία υποβάλλεται η αίτηση) και της αρμόδιας αρχής η οποία υποβάλλει αίτηση συνεργασίας (αιτούσα αρχή) σύμφωνα με το άρθρο 80 της οδηγίας 2014/65/ΕΕ μπορεί να αφορούν τις ακόλουθες οντότητες:
   
               α)
            
            
               μια επιχείρηση επενδύσεων, έναν διαχειριστή αγοράς ή έναν πάροχο υπηρεσιών αναφοράς δεδομένων που έχουν αδειοδοτηθεί σύμφωνα με την οδηγία 2014/65/ΕΕ·
            
         
               β)
            
            
               ένα πιστωτικό ίδρυμα που έχει αδειοδοτηθεί σύμφωνα με την οδηγία 2013/36/ΕΕ του Ευρωπαϊκού Κοινοβουλίου και του Συμβουλίου (3) και παρέχει επενδυτικές υπηρεσίες ή ασκεί επενδυτικές δραστηριότητες·
            
         
               γ)
            
            
               οποιοδήποτε άλλο φυσικό ή νομικό πρόσωπο, ή οποιαδήποτε άλλη μη μετοχική οντότητα ή ένωση που δεν αναφέρεται στα στοιχεία α) και β).
            
         Άρθρο 2
   Πληροφορίες που ανταλλάσσονται σε σχέση με επιχειρήσεις επενδύσεων, φορείς της αγοράς ή παρόχους υπηρεσιών αναφοράς δεδομένων
   1.   Στις περιπτώσεις που η αρμόδια αρχή αποφασίζει να ζητήσει συνεργασία μπορεί να ζητήσει τις ακόλουθες πληροφορίες σε σχέση με τις οντότητες που αναφέρονται στο άρθρο 1 στοιχείο α):
   
               α)
            
            
               γενικές πληροφορίες και έγγραφα σχετικά με τη σύσταση των οντοτήτων:
               
                           i)
                        
                        
                           πληροφορίες σχετικά με την επωνυμία των οντοτήτων, τη διεύθυνση των κεντρικών γραφείων και/ή της καταστατικής τους έδρας, στοιχεία επικοινωνίας, τον εθνικό αριθμό ταυτότητας της οντότητας και αποσπάσματα από τα μητρώα που τηρούνται σε εθνικό επίπεδο·
                        
                     
                           ii)
                        
                        
                           πληροφορίες σχετικά με τα καταστατικά έγγραφα που απαιτείται να διαθέτουν οι οντότητες βάσει της σχετικής εθνικής τους νομοθεσίας·
                        
                     
         
               β)
            
            
               πληροφορίες που ορίζονται στο άρθρο 7 παράγραφος 4 της οδηγίας 2014/65/ΕΕ σχετικά με τη διαδικασία αδειοδότησης μιας επιχείρησης εφόσον οι πληροφορίες αυτές δεν περιλαμβάνονται στο δημόσιο μητρώο της ΕΑΚΑΑ το οποίο έχει καταρτιστεί σύμφωνα με το άρθρο 8 παράγραφος 1 στοιχείο ια) του κανονισμού (ΕΕ) αριθ. 1095/2010·
            
         
               γ)
            
            
               πληροφορίες που σχετίζονται με τα μέλη του διοικητικού οργάνου, ή πρόσωπα που διευθύνουν στην πράξη τις δραστηριότητες, των οντοτήτων, και οι οποίες έχουν παρασχεθεί στο πλαίσιο της διαδικασίας αδειοδότησης, μεταξύ άλλων:
               
                           i)
                        
                        
                           τις επωνυμίες τους, τον προσωπικό αναγνωριστικό αριθμό (εφόσον είναι διαθέσιμος στο εν λόγω κράτος μέλος), τον τόπο κατοικίας και τα στοιχεία επικοινωνίας·
                        
                     
                           ii)
                        
                        
                           πληροφορίες σχετικά με τη θέση στην οποία έχουν διοριστεί τα εν λόγω πρόσωπα εντός της οντότητας·
                        
                     
                           iii)
                        
                        
                           οργανόγραμμα της διοικητικής δομής ή ταυτοποίηση των προσώπων που είναι αρμόδια για τις δραστηριότητες που διεξάγει η οντότητα στο πλαίσιο της οδηγίας 2014/65/ΕΕ·
                        
                     
         
               δ)
            
            
               πληροφορίες που είναι απαραίτητες για την αξιολόγηση της καταλληλότητας των μελών του διοικητικού οργάνου ή των προσώπων που διευθύνουν στην πράξη τις δραστηριότητες των οντοτήτων, μεταξύ άλλων:
               
                           i)
                        
                        
                           πληροφορίες σχετικά με την επαγγελματική πείρα·
                        
                     
                           ii)
                        
                        
                           πληροφορίες σχετικά με την υπόληψη ενός μέλους ή προσώπου που περιλαμβάνουν:
                           
                                       —
                                    
                                    
                                       πληροφορίες σχετικά με το ποινικό μητρώο, ή ποινικές έρευνες ή διαδικασίες, σχετικές αστικές και διοικητικές υποθέσεις, και πειθαρχικές ενέργειες (μεταξύ άλλων απαγόρευση άσκησης δραστηριοτήτων διευθυντή επιχείρησης ή διαδικασίες πτώχευσης, αφερεγγυότητας ή παρόμοιες διαδικασίες), μέσω επίσημου πιστοποιητικού εφόσον είναι διαθέσιμο, ή μέσω άλλου ισοδύναμου εγγράφου,
                                    
                                 
                                       —
                                    
                                    
                                       πληροφορίες σχετικά με ανοικτές έρευνες, διαδικασίες εκτέλεσης, κυρώσεις, ή άλλες εκτελεστικές αποφάσεις εναντίον ενός προσώπου,
                                    
                                 
                                       —
                                    
                                    
                                       άρνηση καταχώρισης, έγκρισης, προσχώρησης ή άδειας άσκησης εμπορικών δραστηριοτήτων, επιχειρηματικών δραστηριοτήτων ή επαγγέλματος· απόσυρση, ανάκληση ή καταγγελία της εν λόγω καταχώρισης, έγκρισης, προσχώρησης ή άδειας άσκησης εμπορικών δραστηριοτήτων, ή αποκλεισμό από ένα ρυθμιστικό ή κυβερνητικό όργανο ή από έναν επαγγελματικό φορέα ή ένωση,
                                    
                                 
                                       —
                                    
                                    
                                       απόλυση από θέση απασχόλησης ή από θέση εμπιστοσύνης, σχέση καταπίστευσης ή παρόμοια·
                                    
                                 
                     
         
               ε)
            
            
               πληροφορίες σχετικά με μετόχους και μέλη με ειδικές συμμετοχές συμπεριλαμβανομένων των εξής:
               
                           i)
                        
                        
                           τον κατάλογο των προσώπων με ειδική συμμετοχή·
                        
                     
                           ii)
                        
                        
                           για μετόχους που είναι μέλη επιχειρηματικού ομίλου, οργανόγραμμα του επιχειρηματικού ομίλου στο οποίο θα αναφέρονται οι δραστηριότητες κάθε επιχείρησης εντός του ομίλου και θα προσδιορίζονται τυχόν επιχειρήσεις ή ιδιώτες εντός του ομίλου οι οποίοι δραστηριοποιούνται βάσει των διατάξεων που ορίζονται στην οδηγία 2014/65/ΕΕ·
                        
                     
                           iii)
                        
                        
                           πληροφορίες και έγγραφα που απαιτούνται για την αξιολόγηση της καταλληλότητάς τους·
                        
                     
         
               στ)
            
            
               πληροφορίες σχετικά με την οργανωτική δομή, τις συνθήκες λειτουργίας και τη συμμόρφωση με τις απαιτήσεις που ορίζονται στην οδηγία 2014/65/ΕΕ, μεταξύ άλλων:
               
                           i)
                        
                        
                           πληροφορίες σχετικά με τις πολιτικές και διαδικασίες συμμόρφωσης και διαχείρισης κινδύνων που ορίζονται στην οδηγία 2014/65/ΕΕ σε σχέση με τις οντότητες και τους συνδεδεμένους αντιπροσώπους τους·
                        
                     
                           ii)
                        
                        
                           αρχεία συμμόρφωσης των οντοτήτων, συμπεριλαμβανομένων πληροφοριών που διαθέτουν οι αρμόδιες αρχές·
                        
                     
                           iii)
                        
                        
                           πληροφορίες σχετικά με τις οργανωτικές και διοικητικές ρυθμίσεις που έχουν σχεδιαστεί για την πρόληψη των συγκρούσεων συμφερόντων όπως ορίζεται στο άρθρο 23 της οδηγίας 2014/65/ΕΕ·
                        
                     
                           iv)
                        
                        
                           στην περίπτωση επιχειρήσεων επενδύσεων που παράγουν χρηματοπιστωτικά μέσα προς πώληση σε πελάτες, πληροφορίες σχετικά με τη διαδικασία έγκρισης κάθε χρηματοπιστωτικού μέσου, συμπεριλαμβανομένων πληροφοριών σχετικά με την αγορά-στόχο και τη στρατηγική διανομής, καθώς και πληροφορίες σχετικά με τις ρυθμίσεις πολιτικής επανεξέτασης της επιχείρησης·
                        
                     
                           v)
                        
                        
                           σε σχέση με τις επιχειρήσεις επενδύσεων, πληροφορίες σχετικά με τις υποχρεώσεις τους σύμφωνα με την οδηγία 97/9/ΕΚ του Ευρωπαϊκού Κοινοβουλίου και του Συμβουλίου (4)·
                        
                     
                           vi)
                        
                        
                           πληροφορίες που μπορεί να ζητηθούν από τις επιχειρήσεις επενδύσεων σύμφωνα με τις δραστηριότητες και τις απαιτήσεις που ορίζονται στο άρθρο 16 της οδηγίας 2014/65/ΕΕ·
                        
                     
         
               ζ)
            
            
               πληροφορίες σχετικά με την άδεια λειτουργίας επιχειρήσεων επενδύσεων που χορηγείται σύμφωνα με τα άρθρα 5 έως 10 της οδηγίας 2014/65/ΕΕ·
            
         
               η)
            
            
               πληροφορίες σχετικά με την άδεια λειτουργίας των ρυθμιζόμενων αγορών και των παρόχων υπηρεσιών αναφοράς δεδομένων που χορηγείται αντίστοιχα σύμφωνα με τα άρθρα 44, 45 και 46, καθώς και τα άρθρα 59 έως 63 της οδηγίας 2014/65/ΕΕ·
            
         
               θ)
            
            
               πληροφορίες σχετικά με τις εξαιρέσεις που χορηγούνται ή απορρίπτονται σε σχέση με πελάτες που μπορούν να αντιμετωπίζονται ως επαγγελματίες μετά από αίτησή τους, όπως ορίζεται στο παράρτημα ΙΙ της οδηγίας 2014/65/ΕΕ·
            
         
               ι)
            
            
               πληροφορίες σχετικά με τις κυρώσεις και τα μέτρα επιβολής που επιβάλλονται κατά των οντοτήτων, μεταξύ άλλων:
               
                           i)
                        
                        
                           πληροφορίες σχετικά με τις κυρώσεις που επιβάλλονται σε μια οντότητα, ή σε ένα μέλος του διοικητικού οργάνου ή σε πρόσωπα που διευθύνουν στην πράξη τις δραστηριότητες της οντότητας·
                        
                     
                           ii)
                        
                        
                           πληροφορίες σχετικά με παραβιάσεις από οντότητες, ή από πρόσωπα που κατέχουν διευθυντικές θέσεις·
                        
                     
                           iii)
                        
                        
                           πληροφορίες σχετικά με το ποινικό μητρώο, ποινικές ή διοικητικές έρευνες ή διαδικασίες, σχετικές αστικές και διοικητικές υποθέσεις, και πειθαρχικές ενέργειες, μέσω επίσημου πιστοποιητικού εφόσον είναι διαθέσιμο, ή άλλου ισοδύναμου εγγράφου·
                        
                     
         
               ια)
            
            
               πληροφορίες που σχετίζονται με τις επιχειρησιακές δραστηριότητες και το σχετικό ιστορικό συμπεριφοράς και συμμόρφωσης που αφορά το θέμα της αίτησης, μεταξύ άλλων:
               
                           i)
                        
                        
                           πληροφορίες σχετικά με τις επιχειρηματικές δραστηριότητες μιας οντότητας, σύμφωνα με την οδηγία 2014/65/ΕΕ·
                        
                     
                           ii)
                        
                        
                           εσωτερικά πρακτικά ή αρχεία που τηρούνται από τις επιχειρήσεις και τα υποκαταστήματα για έλεγχο από την αρμόδια αρχή·
                        
                     
         
               ιβ)
            
            
               κάθε άλλη πληροφορία που είναι απαραίτητη για τη συνεργασία στο πλαίσιο εποπτικών δραστηριοτήτων, επιτόπιων επαληθεύσεων ή ερευνών που αναφέρονται στο άρθρο 80 παράγραφος 1 της οδηγίας 2014/65/ΕΕ.
            
         2.   Όταν ένα κράτος μέλος απαιτεί τη σύσταση υποκαταστήματος από επιχείρηση τρίτης χώρας σύμφωνα με το άρθρο 39 παράγραφοι 1 και 2 της οδηγίας 2014/65/ΕΕ, η αρμόδια αρχή άλλου κράτους μέλους μπορεί να ζητήσει από την αρχή που είναι αρμόδια για την εποπτεία του εν λόγω υποκαταστήματος, πληροφορίες που λαμβάνονται από την αρχή του κράτους προέλευσης σε σχέση με την άδεια που χορηγείται για το άνοιγμα του υποκαταστήματος, μεταξύ άλλων:
   
               α)
            
            
               πληροφορίες που αφορούν την παρακολούθηση της συμμόρφωσης με τον κανονισμό (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου (5) ή τις διατάξεις και τα μέτρα που έχουν εγκριθεί για τη μεταφορά της οδηγίας 2014/65/ΕΕ·
            
         
               β)
            
            
               απαντήσεις του διοικητικού οργάνου της επιχείρησης της τρίτης χώρας, ή των προσώπων που διευθύνουν στην πράξη τις δραστηριότητες της οντότητας, σε ερωτήσεις της αρμόδιας αρχής.
            
         Άρθρο 3
   Πληροφορίες που ανταλλάσσονται σε σχέση με τα πιστωτικά ιδρύματα
   Στις περιπτώσεις που η αρμόδια αρχή αποφασίζει να ζητήσει συνεργασία, μπορεί να ζητήσει τις ακόλουθες πληροφορίες σε σχέση με τις οντότητες που αναφέρονται στο άρθρο 1 στοιχείο β):
   
               α)
            
            
               πληροφορίες που αναφέρονται στο άρθρο 2 παράγραφος 1 στοιχεία α), στ), θ) και ι)·
            
         
               β)
            
            
               κάθε άλλη πληροφορία που αφορά την παρακολούθηση της συμμόρφωσης των πιστωτικών ιδρυμάτων με τον κανονισμό (ΕΕ) αριθ. 600/2014 ή τις διατάξεις και τα μέτρα που έχουν εγκριθεί για τη μεταφορά της οδηγίας 2014/65/ΕΕ·
            
         
               γ)
            
            
               κάθε άλλη πληροφορία που είναι απαραίτητη για τη συνεργασία στο πλαίσιο εποπτικών δραστηριοτήτων, επιτόπιων επαληθεύσεων ή ερευνών που αναφέρονται στο άρθρο 80 παράγραφος 1 της οδηγίας 2014/65/ΕΕ.
            
         Άρθρο 4
   Πληροφορίες που ανταλλάσσονται σε σχέση με πρόσωπα που αναφέρονται στο άρθρο 1 στοιχείο γ)
   1.   Όταν η αρμόδια αρχή αποφασίζει να ζητήσει συνεργασία σε σχέση με φυσικά πρόσωπα που αναφέρονται στο άρθρο 1 στοιχείο γ), μπορεί να ζητήσει τουλάχιστον το όνομα του προσώπου, την ημερομηνία και τον τόπο γέννησης, τον προσωπικό εθνικό αριθμό ταυτότητας, τη διεύθυνση και στοιχεία επικοινωνίας.
   2.   Σε σχέση με τα νομικά πρόσωπα, ή οποιαδήποτε άλλη μη μετοχική οντότητα ή ένωση, τα οποία αναφέρονται στο άρθρο 1 στοιχείο γ), η αρμόδια αρχή μπορεί επίσης να ζητήσει τουλάχιστον έγγραφα που πιστοποιούν την εταιρική επωνυμία και τη διεύθυνση των κεντρικών γραφείων, καθώς και την ταχυδρομική διεύθυνση αν είναι διαφορετική, στοιχεία επικοινωνίας και τον εθνικό αριθμό ταυτότητας· καταχώριση νομικής μορφής σύμφωνα με τη σχετική εθνική νομοθεσία· πλήρη κατάλογο των προσώπων που διευθύνουν στην πράξη την επιχείρηση, τα ονόματά τους, την ημερομηνία και τον τόπο γέννησης, τη διεύθυνση, τα στοιχεία επικοινωνίας, τον εθνικό αριθμό ταυτότητας.
   3.   Επιπλέον, οι αρμόδιες αρχές μπορεί να ζητήσουν την ανταλλαγή των κατωτέρω πληροφοριών σε σχέση με πρόσωπα που παρέχουν επενδυτικές υπηρεσίες ή δραστηριότητες χωρίς την απαιτούμενη άδεια ή καταχώριση σύμφωνα με την οδηγία 2014/65/ΕΕ:
   
               α)
            
            
               λεπτομερή στοιχεία σχετικά με τις επενδυτικές υπηρεσίες και δραστηριότητες που παρέχονται·
            
         
               β)
            
            
               λεπτομερή στοιχεία των προσώπων που είναι γνωστό ότι έχουν έρθει σε επικοινωνία με το φυσικό ή το νομικό πρόσωπο σε σχέση με την παροχή επενδυτικών υπηρεσιών ή την άσκηση επενδυτικών δραστηριοτήτων χωρίς την απαιτούμενη άδεια ή καταχώριση.
            
         4.   Σε κάθε περίπτωση, οι αρμόδιες αρχές μπορούν να ζητήσουν πληροφορίες σχετικά με τα πρόσωπα που αναφέρονται στο άρθρο 1 στοιχείο γ) οι οποίες λαμβάνονται σύμφωνα με τον κανονισμό (ΕΕ) αριθ. 600/2014 και για την παρακολούθηση της συμμόρφωσης με αυτόν ή σύμφωνα με τις διατάξεις που θεσπίζονται κατ' εφαρμογή της οδηγίας 2014/65/ΕΕ ή μπορεί να ζητήσουν κάθε άλλη πληροφορία η οποία είναι απαραίτητη για τη συνεργασία στο πλαίσιο εποπτικών δραστηριοτήτων, επιτόπιων επαληθεύσεων ή ερευνών, που αναφέρονται στο άρθρο 80 παράγραφος 1 της οδηγίας 2014/65/ΕΕ.
   Άρθρο 5
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την ημερομηνία που εμφανίζεται πρώτη στο άρθρο 93 παράγραφος 1 δεύτερο εδάφιο της οδηγίας 2014/65/ΕΕ.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιουλίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 173 της 12.6.2014, σ. 349.
   
      (2)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ της Επιτροπής (ΕΕ L 331 της 15.12.2010, σ. 84).
   
      (3)  Οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (ΕΕ L 176 της 27.6.2013, σ. 338).
   
      (4)  Οδηγία 97/9/ΕΚ του Ευρωπαϊκού Κοινοβουλίου και του Συμβουλίου, της 3ης Μαρτίου 1997, σχετικά με τα συστήματα αποζημιώσεως των επενδυτών (ΕΕ L 84 της 26.3.1997, σ. 22).
   
      (5)  Κανονισμός (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου της 15ης Μαΐου 2014 για τις αγορές χρηματοπιστωτικών μέσων και για την τροποποίηση του κανονισμού (ΕΕ) αριθ. 648/2012. (ΕΕ L 173 της 12.6.2014, σ. 84).